Anne Birgitte Fossum

Anne Birgitte Fossum (født 1. februar 1960) er en norsk siviløkonom og forretningskvinne. Hun var nummer 44 på tidsskriftet Kapitals oversikt over Norges hundre mektigste kvinner i 2008.

Hun er daglig leder i eiendomsfirmaene Abisco, Urdia, Mittas, Hermus og One of five. Hun er hovedaksjonær i Abisco.

Fossum er styreleder i interesseorganisasjonen Norsk Investorforum, fonds- og aksjemeglingsfirmaet Altaria, bedriftsrådgivningsfirmaet Fora og investeringsfirmaet Foinco (siden 2000) og styremedlem i allmennaksjeselskapene Norwegian Property (fra 2007) og Bluewater Insurance. Hun har også styreverv i Heidenreich-konsernet.

Fossum er utdannet siviløkonom (lic.oec.) fra St. Gallen i Sveits i 1984. Hun har tidligere vært Brand Manager i Procter & Gamble i Tyskland.

Referanser 

Norske siviløkonomer
Norske styregrossister
Norske næringslivsledere
Fødsler i 1960
Norgesmestere i bridge